George Michael døde av naturlige årsaker
George Michael døde brått og uventet 1. juledag i fjor, bare 53 år gammel . Den endelige obduksjonen viser at han døde av naturlige årsaker, skriver BBC. Tirsdag ble resultatet fra obduksjonsrapporten lagt fram, og den viser at 53-åringen led av kardiomyopati, som skyldes sykelige forandringer i hjertemuskelen og såkalt fettlever. Michaels familie har tidligere måttet rykke ut mot spekulasjoner om dødsårsaken. George Michael ble funnet av kjæresten Fadi Fawaz i sitt hjem i Oxfordshire. De to hadde vært sammen siden 2012, da George Michael slo opp med sin mangeårige partner Kenny Goss. Fawaz sendte ut flere Twitter-meldinger kort tid etter Michaels død som førte til spekulasjoner rundt om 80-tallsstjernen hadde tatt selvmord, men meldingene ble raskt slettet. VG/NTB
Den endelige obduksjonen av popstjernen George Michael er klar.